title: 2004/895/EY Neuvoston päätös, tehty 19. päivänä marraskuuta 2004, tiettyjen terästuotteiden kauppaa koskevan Euroopan yhteisön ja Ukrainan hallituksen välisen sopimuksen tekemisestä#Sopimus Euroopan yhteisön ja Ukrainan hallituksen välisestä tiettyjen terästuotteiden kaupasta

text:
               28.12.2004

               FI

               Euroopan unionin virallinen lehti

               L 384/22

         NEUVOSTON PÄÄTÖS,
   tehty 19. päivänä marraskuuta 2004,
   tiettyjen terästuotteiden kauppaa koskevan Euroopan yhteisön ja Ukrainan hallituksen välisen sopimuksen tekemisestä
   (2004/895/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimus (1) tuli voimaan 1 päivänä maaliskuuta 1998.

               (2)

               Kumppanuus- ja yhteistyösopimuksen 22 artiklan 1 kohdassa määrätään, että tiettyjen terästuotteiden kauppaa säännellään kumppanuus- ja yhteistyösopimuksen III osaston määräyksillä, lukuun ottamatta sen 14 artiklaa, ja erillisen sopimuksen määräyksillä.

               (3)

               Tiettyjen terästuotteiden kauppaan sovellettiin vuosina 1995–2001 osapuolten välisiä sopimuksia ja vuosina 2002, 2003 ja 2004 erityisjärjestelyjä. Ne on siksi aiheellista vuoden 2004 osalta korvata uudella sopimuksella, jossa otetaan huomioon osapuolten suhteiden kehittyminen.

               (4)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   1.   Hyväksytään yhteisön puolesta Euroopan yhteisön ja Ukrainan hallituksen sopimus tiettyjen terästuotteiden kaupasta.
   2.   Sopimuksen teksti on tämän päätöksen liitteenä.
   2 artikla
   Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.

      Tehty Brysselissä 19. päivänä marraskuuta 2004.

            Neuvoston puolesta

            Puheenjohtaja

         J. P. H. DONNER

      (1)  EYVL 49, 19.2.1998, s. 3.
    ---documentbreak---

               28.12.2004

               FI

               Euroopan unionin virallinen lehti

               L 384/23

         SOPIMUS
   Euroopan yhteisön ja Ukrainan hallituksen välisestä tiettyjen terästuotteiden kaupasta
   EUROOPAN YHTEISÖ, jäljempänä ’yhteisö’,
   ja
   UKRAINAN HALLITUS, jäljempänä yhdessä ’osapuolet’,
   jotka
   KATSOVAT, että Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimus tuli voimaan 1 päivänä maaliskuuta 1998,
   HALUAVAT edistää yhteisön ja Ukrainan teräskaupan säännönmukaista ja oikeudenmukaista kehitystä,
   KATSOVAT, että kumppanuus- ja yhteistyösopimuksen 22 artiklan 1 kohdassa määrätään, että tiettyjen terästuotteiden kauppaa säännellään kumppanuus- ja yhteistyösopimuksen III osaston määräyksillä, lukuun ottamatta sen 14 artiklaa, ja erillisen sopimuksen määräyksillä,
   OTTAVAT HUOMIOON, että Ukraina on liittymässä Maailman kauppajärjestöön (WTO), ja että Euroopan yhteisö tukee Ukrainan integroitumista kansainväliseen kauppajärjestelmään,
   KATSOVAT, että vuosina 1995–2001 tiettyjen terästuotteiden kauppaan sovellettiin osapuolten välisiä sopimuksia ja vuosina 2002, 2003 ja 2004 erityisjärjestelyjä. Ne on aiheellista vuoden 2004 osalta korvata uudella sopimuksella, jossa otetaan huomioon osapuolten suhteiden kehittyminen,
   TOISTAVAT sitoumuksensa päästä tämän sopimuksen soveltamisalaan kuuluvien terästuotteiden kaupan täydelliseen vapauttamiseen heti, kun edellytykset täyttyvät,
   KATSOVAT, että tähän sopimukseen olisi liityttävä osapuolten välinen, niiden terästeollisuutta koskeva yhteistyö, johon kuuluu asianmukainen tietojenvaihto kumppanuus- ja yhteistyösopimuksen 22 artiklan 2 kohdassa tarkoitetussa hiili- ja teräsasioita käsittelevässä yhteydenpitoryhmässä,
   OVAT SOPINEET SEURAAVAA:
   1 artikla
   1.   Tätä sopimusta sovelletaan osapuolten alueelta peräisin olevien, tämän sopimuksen liitteessä I lueteltujen terästuotteiden kauppaan.
   2.   Sellaisten terästuotteiden kauppaan, joita ei ole lueteltu liitteessä I, ei sovelleta määrällisiä rajoituksia, ja niihin sovelletaan asiaa koskevia kumppanuus- ja yhteistyösopimuksen määräyksiä, erityisesti niitä, jotka koskevat polkumyynnin vastaisia menettelyjä ja suojatoimenpiteitä.
   3.   Asioissa, jotka eivät kuulu tämän sopimuksen soveltamisalaan, sovelletaan kumppanuus- ja yhteistyösopimuksen asiaa koskevia määräyksiä.
   2 artikla
   1.   Osapuolet sopivat ottavansa käyttöön ja pitävänsä tämän sopimuksen voimassaoloaikana voimassa määrälliset järjestelyt, joissa määrätään tämän sopimuksen liitteen II mukaisista rajoituksista Ukrainan liitteessä I mainittujen tuotteiden viennille yhteisöön. Tähän vientiin sovelletaan tämän sopimuksen pöytäkirjassa A, jäljempänä ”pöytäkirja A”, määrättyä kaksinkertaisen tarkkailun järjestelmää.
   2.   Osapuolet toistavat sitoumuksensa päästä liitteessä I mainittujen terästuotteiden kaupan täydelliseen vapauttamiseen heti, kun edellytykset täyttyvät.
   3.   Liitteeseen I sisältyvien tuoteryhmien osalta niiden tuontilupien, jotka yhteisö on 15 päivänä joulukuuta 2003 tehdyn neuvoston päätöksen 2003/893/EY perusteella myöntänyt 1 päivästä tammikuuta 2004 tämän sopimuksen voimaantuloon asti, mukaiset määrät vähennetään liitteen II mukaisista määrällisistä rajoituksista.
   4.   Liitteessä II mainitut määrät ylittävä tuonti sallitaan, jos yhteisön tuotannonala ei pysty tyydyttämään sisäistä kysyntää ja seurauksena on yhden tai useamman liitteessä I mainitun tuotteen tarjonnan riittämättömyys. Kumman tahansa osapuolen pyynnöstä aloitetaan viipymättä neuvottelut tämän vajauksen vakavuuden määrittämiseksi. Yhteisö aloittaa neuvottelujen päätyttyä ja puolueettoman näytön perusteella omat sisäiset menettelynsä liitteessä II vahvistettujen määrien lisäämiseksi.
   5.   Kumpikin osapuoli voi milloin tahansa pyytää neuvotteluja seuraavista asioista:

               —

               liitteessä II vahvistettujen määrällisten rajoitusten tasosta, jos edellytykset liitteessä I mainittujen tuotteiden osalta ovat huonontuneet tai parantuneet huomattavasti,

               —

               mahdollisuudesta siirtää liitteessä II vahvistettuja käyttämättömiä määriä vajavaisesti hyödynnetyistä tuoteryhmistä muihin tuoteryhmiin.

         3 artikla
   1.   Liitteessä I mainittujen tuotteiden tuonti yhteisön tullialueelle vapaaseen liikkeeseen luovutusta varten edellyttää Ukrainan viranomaisten myöntämän vientilisenssin sekä alkuperäselvityksen esittämistä pöytäkirjan A määräysten mukaisesti.
   2.   Liitteessä I mainittujen tuotteiden tuontiin yhteisön tullialueelle ei sovelleta liitteessä II vahvistettuja määrällisiä rajoituksia, jos ne on ilmoitettu jälleenvietäviksi yhteisön ulkopuolelle samassa tilassa tai jalostuksen jälkeen yhteisössä käytössä olevan hallinnollisen valvontajärjestelmän mukaisesti.
   4 artikla
   1.   Kaksinkertaisen tarkkailun järjestelmän saamiseksi mahdollisimman tehokkaaksi sekä väärinkäytön ja kiertämisen mahdollisuuksien minimoimiseksi:

               —

               yhteisön viranomaiset ilmoittavat Ukrainan viranomaisille kunkin kuukauden 28 päivään mennessä edellisen kuukauden aikana myönnetyt tuontiluvat;

               —

               Ukrainan viranomaiset ilmoittavat yhteisölle kunkin kuukauden 28 päivään mennessä edellisen kuukauden aikana myönnetyt vientilisenssit.

         Jos todetaan huomattava epäsuhta, ottaen huomioon kyseisten tietojen toimittamiseen liittyvät aikatekijät, kumpi tahansa osapuoli voi pyytää neuvottelujen aloittamista viipymättä.
   2.   Tämän sopimuksen tehokkaan soveltamisen varmistamiseksi osapuolet sopivat toteuttavansa kaikki tarvittavat toimenpiteet etenkin tavaroita uudelleenlastaamalla, reittiä muuttamalla, alkuperämaata tai -paikkaa koskevia vääriä ilmoituksia antamalla, asiakirjoja väärentämällä taikka tavaroiden määriä, kuvausta tai luokittelua koskevia vääriä ilmoituksia antamalla tapahtuvan tämän sopimuksen määräysten kiertämisen estämiseksi, tutkimiseksi ja tarvittavien oikeudellisten ja/tai hallinnollisten toimien toteuttamiseksi, sanotun kuitenkaan rajoittamatta 1 kohdan määräysten soveltamista. Tämän mukaisesti osapuolet sopivat antavansa tarvittavat säännökset ja luovansa tarvittavat hallinnolliset menettelyt, jotka mahdollistavat tehokkaiden toimien toteuttamisen tällaista kiertämistä vastaan ja joihin kuuluu oikeudellisesti sitovien korjaavien toimenpiteiden käyttöönotto asianomaisia viejiä ja/tai tuojia vastaan.
   3.   Jos osapuoli käytettävissä olevien tietojen perusteella katsoo, että tämän sopimuksen määräyksiä kierretään, se voi pyytää toiselta osapuolelta neuvottelujen käymistä viipymättä.
   4.   Kunnes 3 kohdassa tarkoitetuissa neuvotteluissa on päästy tulokseen, Ukraina toteuttaa yhteisön sitä pyytäessä varotoimenpiteenä kaikki tarpeelliset toimenpiteet huolehtiakseen, jos määräysten kiertämisestä esitetään riittävä näyttö, että 3 kohdassa tarkoitettujen neuvottelujen tuloksena sovittavat määrällisten rajoitusten mukautukset toteutetaan sinä kalenterivuonna, jona neuvottelupyyntö esitettiin 3 kohdan mukaisesti, tai seuraavana vuonna, jos kyseisen kalenterivuoden kiintiö on jo käytetty loppuun.
   5.   Jos osapuolet eivät 3 artiklassa tarkoitetuissa neuvotteluissa pääse molempia tyydyttävään ratkaisuun, yhteisöllä on oikeus, jos on riittävät todisteet siitä, että Ukrainasta peräisin olevia liitteessä I mainittuja tuotteita on tuotu tämän sopimuksen määräyksiä kiertämällä, lukea kyseiset määrät liitteessä II vahvistettuihin määrällisiin rajoituksiin.
   6.   Jos osapuolet eivät pääse molempia tyydyttävään ratkaisuun 3 artiklassa tarkoitetuissa neuvotteluissa, yhteisöllä on oikeus kieltäytyä tuomasta kyseisiä tuotteita, jos on riittävät todisteet määriä, kuvausta tai luokittelua koskevasta väärästä ilmoituksesta.
   7.   Osapuolet sopivat toimivansa täydessä yhteistyössä voidakseen ehkäistä ja tehokkaasti ratkaista tämän sopimuksen määräysten kiertämisestä aiheutuvat ongelmat.
   5 artikla
   1.   Yhteisö ei jaa tällä sopimuksella käyttöön otettuja, liitteessä I mainittujen terästuotteiden yhteisöön suuntautuvaan tuontiin sovellettavia määrällisiä rajoituksia alueellisiin osuuksiin.
   2.   Osapuolet tekevät yhteistyötä yhteisöön suuntautuvien perinteisten kauppavirtojen äkillisten ja vahingollisten muutosten ehkäisemiseksi. Jos perinteisissä kauppavirroissa tapahtuu äkillinen ja vahingollinen muutos (mukaan luettuna alueellinen keskittyminen tai perinteisten asiakkaiden menettäminen), yhteisöllä on oikeus pyytää neuvotteluja tyydyttävän ratkaisun löytämiseksi ongelmaan. Tällaiset neuvottelut pidetään viipymättä.
   3.   Ukraina pyrkii varmistamaan, että liitteessä I mainittujen tuotteiden vienti yhteisöön jakautuu mahdollisimman tasaisesti koko vuodelle. Jos tuonti lisääntyy äkillisellä ja vahingollisella tavalla, yhteisöllä on oikeus pyytää neuvotteluja tyydyttävän ratkaisun löytämiseksi ongelmaan. Tällaiset neuvottelut pidetään viipymättä.
   4.   Jos Ukrainan viranomaisten myöntämien lisenssien määrä saavuttaa 90 prosenttia määrällisistä rajoituksista, kumpi tahansa osapuoli voi 3 kohdassa määrätyn velvollisuuden lisäksi pyytää neuvottelujen aloittamista, sanotun kuitenkaan rajoittamatta 2 artiklan 7 kohdan mukaisia neuvotteluja. Tällaiset neuvottelut pidetään viipymättä. Kunnes nämä neuvottelut johtavat tulokseen, Ukrainan viranomaiset voivat jatkaa vientilisenssien myöntämistä liitteessä I mainituille tuotteille, mikäli lisenssit eivät ylitä liitteessä II esitettyjä määriä.
   6 artikla
   1.   Jos jotain liitteessä I mainittua tuotetta tuodaan Ukrainasta yhteisöön sellaisissa olosuhteissa, jotka aiheuttavat tai uhkaavat aiheuttaa huomattavaa vahinkoa yhteisön samankaltaisten tuotteiden tuottajille, yhteisö antaa Ukrainalle kaikki asiaa koskevat tiedot molempia osapuolia tyydyttävän ratkaisun löytämiseksi. Osapuolet aloittavat neuvottelut viipymättä.
   2.   Jos 1 kohdassa tarkoitetuissa neuvotteluissa ei päästä sopimukseen 30 päivän kuluessa siitä, kun yhteisö on esittänyt neuvottelupyynnön, yhteisö voi käyttää oikeuttaan toteuttaa suojatoimenpiteitä kumppanuus- ja yhteistyösopimuksen määräysten mukaisesti.
   3.   Kumppanuus- ja yhteistyösopimuksen 19 artiklaa sovelletaan sen estämättä, mitä tässä sopimuksessa määrätään.
   7 artikla
   1.   Tämän sopimuksen soveltamisalaan kuuluvien tuotteiden luokittelu perustuu yhteisön tariffi- ja tilastonimikkeistöön, jäljempänä ’yhdistetty nimikkeistö’ tai lyhennettynä ’CN’. Yhteisössä voimassa olevien menettelyjen mukaisesti tehdyt liitteessä I mainittuihin tuotteisiin vaikuttavat yhdistetyn nimikkeistön muutokset tai tavaroiden luokittelua koskevat päätökset eivät aiheuta liitteen II mukaisten määrällisten rajoitusten alenemista.
   2.   Tämän sopimuksen soveltamisalaan kuuluvien tuotteiden alkuperä määritetään yhteisössä voimassa olevien sääntöjen perusteella. Näiden alkuperäsääntöjen mahdolliset muutokset ilmoitetaan Ukrainan viranomaisille, eivätkä ne aiheuta tämän sopimuksen määrällisten rajoitusten alentamista. Edellä tarkoitettujen tuotteiden alkuperää koskevista tarkastusmenettelyistä määrätään pöytäkirjassa A.
   8 artikla
   1.   Osapuolet sopivat vaihtavansa keskenään sopivin väliajoin käytettävissä olevia, liitteessä I mainittujen tuotteiden kauppaa koskevia tilastotietoja, ottaen huomioon lyhyimmät ajanjaksot, joilta kyseisiä tietoja voidaan kerätä, 3 artiklan mukaisesti myönnetyistä vientilisensseistä ja tuontiluvista sekä kyseisiä tuotteita koskevista tuonti- ja vientitilastoista, sanotun kuitenkaan rajoittamatta määräajoin tapahtuvaa vientilisenssejä ja tuontilupia koskevaa 4 artiklan 1 kohdan mukaista tietojenvaihtoa.
   2.   Kumpikin tahansa osapuoli voi pyytää neuvottelujen aloittamista, jos vaihdettujen tietojen välillä havaitaan merkittävä ristiriita.
   9 artikla
   1.   Tämän sopimuksen soveltamisesta aiheutuvista ongelmista neuvotellaan kumman tahansa osapuolen pyynnöstä, sanotun kuitenkaan rajoittamatta edellisissä artikloissa tarkoitetuissa erityisolosuhteissa käytäviä neuvotteluja koskevien määräysten soveltamisesta. Neuvottelut käydään yhteistyön hengessä ja pyrkien ratkaisemaan osapuolten väliset erimielisyydet.
   2.   Jos tässä sopimuksessa määrätään, että neuvottelut pidetään viipymättä, osapuolet sitoutuvat käyttämään kaikkia kohtuullisia keinoja sen varmistamiseksi, että tähän päästään.
   3.   Kaikkiin muihin neuvotteluihin sovelletaan seuraavia määräyksiä:

               —

               neuvottelupyyntö toimitetaan kirjallisesti toiselle osapuolelle,

               —

               pyyntöä seuraa tarpeen mukaan kohtuullisen ajanjakson kuluessa kertomus, jossa esitetään neuvottelujen syyt,

               —

               neuvottelut alkavat kuukauden kuluessa siitä päivästä, jona pyyntö on otettu vastaan,

               —

               neuvotteluissa pyritään pääsemään molemminpuolisesti tyydyttävään tulokseen kuukauden kuluessa niiden aloittamisesta, jolleivät osapuolet sovi määräajan pidentämisestä.

         10 artikla
   1.   Tämä sopimus tulee voimaan päivänä, jona se allekirjoitetaan. Sitä sovelletaan 31 päivään joulukuuta 2004, jollei osapuolten sopimista muutoksista muuta johdu ja jollei sitä sanota irti tämän artiklan 3 kohdan määräysten mukaisesti.
   2.   Kumpi tahansa osapuoli voi milloin tahansa ehdottaa tähän sopimukseen muutoksia, jotka edellyttävät molempien osapuolten suostumusta, ja jotka tulevat voimaan osapuolten keskinäisen sopimuksen mukaisesti.
   3.   Kumpikin osapuoli voi sanoa tämän sopimuksen irti ilmoittamalla asiasta vähintään kuusi kuukautta edeltäkäsin. Tällöin sopimus lakkaa olemasta voimassa irtisanomisajan päättyessä, ja tällä sopimuksella vahvistettuja enimmäismääriä alennetaan suhteellisesti siihen päivään asti, jona irtisanominen tulee voimaan, jolleivät osapuolet yhteisellä sopimuksella toisin päätä.
   4.   Tämän sopimuksen liitteet I ja II, julistukset nro 1, 2, 3 ja 4, yhteisesti hyväksytty pöytäkirjamerkintä ja pöytäkirja A ovat sen erottamaton osa.
   11 artikla
   Tämä pöytäkirja laaditaan kahtena kappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, ukrainan, saksan, slovakin, sloveenin, suomen, tanskan, tšekin, unkarin ja viron kielellä, ja kukin teksti on yhtä todistusvoimainen.

      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüsselis
      'Eγινε στην Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmul fi Brussel,
      Gedaan te Brussel,
      Sporządzono w Brukseli, dnia
      Feito em Bruxelas,
      V Bruseli
      V Bruslju,
      Tehty Brysselissä
      Udfärdat i Bryssel den
      Вчинено в м.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Eυρωπαϊκή Koινóτητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За Eвропейське Спiвтовариство

         За Кабiнет Мiнiстрiв Украïни

   LIITE I
   SA Levytuotteet
   SA1. (kelat)

               7208100000

               7208250000

               7208260000

               7208270000

               7208360000

               7208370010

               7208370090

               7208380010

               7208380090

               7208390010

               7208390090

               7211140010

               7211190010

               7219110000

               7219121000

               7219129000

               7219131000

               7219139000

               7219141000

               7219149000

               7225200010

               7225301000

               7225309000

         SA2. (raskaslevyt)

               7208400010

               7208512010

               7208512091

               7208512093

               7208512097

               7208512098

               7208519110

               7208519190

               7208519810

               7208519891

               7208519899

               7208522010

               7208522090

               7208528010

               7208528090

               7208530010

               7211130000

               7225401210

               7225401220

               7225404010

               7225404090

               7225406000

               7225990010

         SA3. (muut levytuotteet)

               7208400090

               7208530090

               7208540010

               7208540090

               7208900010

               7209150000

               7209161000

               7209169000

               7209171000

               7209179000

               7209181000

               7209189100

               7209189900

               7209250000

               7209261000

               7209269000

               7209271000

               7209279000

               7209281000

               7209289000

               7209900010

               7210110010

               7210122010

               7210128010

               7210200010

               7210300010

               7210410010

               7210490010

               7210500010

               7210610010

               7210690010

               7210701010

               7210708010

               7210903010

               7210904010

               7210908091

               7211140090

               7211190090

               7211232010

               7211233010

               7211233091

               7211238010

               7211238091

               7211290010

               7211900011

               7212101000

               7212109011

               7212200011

               7212300011

               7212402010

               7212402091

               7212408011

               7212502011

               7212503011

               7212504011

               7212506111

               7212506911

               7212509015

               7212509017

               7212600011

               7212600091

               7219211000

               7219219000

               7219221000

               7219229000

               7219230000

               7219240000

               7219310010

               7219310090

               7219321000

               7219329010

               7219329090

               7219331000

               7219339010

               7219339090

               7219341000

               7219349010

               7219349090

               7219351000

               7219359010

               7219359090

               7225401290

               7225409000

         SB Pitkät tuotteet
   SB1. (tangot)

               7207198010

               7207208010

               7216311010

               7216311090

               7216319010

               7216319090

               7216321100

               7216321900

               7216329100

               7216329900

               7216331000

               7216339000

         SB2. (valssilanka)

               7213100000

               7213200000

               7213911000

               7213912000

               7213914100

               7213914900

               7213917000

               7213919000

               7213991000

               7213999000

               7221001000

               7221009000

               7227100000

               7227200000

               7227901000

               7227905000

               7227909500

         SB3. (muut pitkät tuotteet)

               7207191210

               7207191291

               7207191299

               7207205210

               7207205291

               7207205299

               7214200000

               7214300000

               7214911000

               7214919000

               7214991000

               7214993100

               7214993900

               7214995000

               7214997100

               7214997900

               7214999500

               7215900010

               7216100000

               7216210000

               7216220000

               7216401000

               7216409000

               7216501000

               7216509100

               7216509900

               7216990010

               7218992000

               7222111100

               7222111900

               7222118100

               7222118900

               7222191000

               7222199000

               7222309710

               7222401000

               7222409010

               7224900295

               7224903100

               7224903800

               7228102010

               7228102090

               7228201010

               7228201091

               7228209110

               7228209190

               7228302000

               7228304100

               7228304900

               7228306100

               7228306900

               7228307000

               7228308900

               7228602010

               7228608010

               7228701000

               7228709010

               7228800010

               7228800090

               7301100000

         LIITE II
   MÄÄRÄLLISET RAJOITUKSET

                  (tonnia)

                  Tuotteet

                  2004

               SA. Litteät tuotteet

               SA1. Kelat

               80 007

               SA2. Raskaslevyt

               230 879

               SA3. Muut litteät tuotteet

               66 608

               SB. Pitkät tuotteet

               SB1. Tangot

               13 481

               SB2. Valssilanka

               93 679

               SB3. Muut pitkät tuotteet

               122 170

      Huom.: SA ja SB ovat tuoteluokkia;
   SA1, SA2, SA3, SB1, SB2 ja SB3 ovat tuoteryhmiä.
   YHTEISESTI HYVÄKSYTTY PÖYTÄKIRJAMERKINTÄ
   Euroopan yhteisön ja Ukrainan tiettyjen terästuotteiden kaupasta tehdyn, Brysselissä 22 päivänä marraskuuta 2004 allekirjoitetun sopimuksen osalta osapuolet sopivat, että

               —

               sopimuksen 4 artiklan 1 kohdassa tarkoitetun vientilisenssejä ja tuontilupia koskevien tietojen vaihdon yhteydessä osapuolet toimittavat kyseiset tiedot jokaisen jäsenvaltion osalta koko yhteisöä koskevien tietojen lisäksi,

               —

               kunnes 5 artiklan 2 kohdassa tarkoitetut neuvottelut ovat johtaneet tyydyttävään tulokseen, Ukrainan hallitus toimii yhteisön sitä pyytäessä yhteistyössä jättämällä sellaiset vientilisenssit myöntämättä, jotka johtaisivat perinteisissä kauppavirroissa tapahtuvista äkillisistä ja vahingollisista muutoksista aiheutuvien ongelmien syvenemiseen, ja

               —

               Ukrainan hallitus ottaa asianmukaisesti huomioon yhteisön pienten alueellisten markkinoiden herkkyyden sekä niiden perinteisten toimitustarpeiden että alueellisten keskittymien välttämisen osalta.

         PÖYTÄKIRJA A
   I OSASTO
   LUOKITTELU
   1 artikla
   1.   Yhteisön toimivaltaiset viranomaiset sitoutuvat ilmoittamaan Ukrainalle yhdistettyyn nimikkeistöön (CN) sopimuksen soveltamisalaan kuuluvien tuotteiden osalta tehtävät muutokset ennen niiden voimaantuloa yhteisössä.
   2.   Yhteisön toimivaltaiset viranomaiset sitoutuvat ilmoittamaan Ukrainan toimivaltaisille viranomaisille tämän sopimuksen soveltamisalaan kuuluvien tuotteiden luokittelua koskevista päätöksistä kuukauden kuluessa niiden tekemisestä.
   Tällainen ilmoitus sisältää:

               a)

               asianomaisten tuotteiden kuvauksen,

               b)

               asianomaiset CN-koodit,

               c)

               päätökseen johtaneet syyt.

         3.   Jos luokittelupäätös johtaa muutokseen sopimuksen soveltamisalaan kuuluvan tuotteen luokittelukäytännössä, yhteisön toimivaltaiset viranomaiset ilmoittavat asiasta 30 päivää edeltäkäsin laskettuna päivästä, jona yhteisön ilmoitus on annettu, siihen päivään, kun päätös tulee voimaan. Tuotteisiin, jotka on lähetetty ennen päätöksen voimaantulopäivää, sovelletaan aikaisempaa luokittelukäytäntöä, jos kyseiset tuotteet esitetään tullille yhteisöön tuotaviksi 60 päivän kuluessa mainitusta päivästä.
   4.   Jos luokittelua koskevalla yhteisön päätöksellä muutetaan jonkun tämän sopimuksen soveltamisalaan kuuluvan tuotteen luokittelukäytäntöä ja vaikutetaan tuoteluokkaan, johon sovelletaan määrällisiä rajoituksia, osapuolet sopivat aloittavansa neuvottelut sopimuksen 9 artiklan 3 kohdassa määrättyjä menettelyjä noudattaen sopimuksen 7 artiklan 1 kohdassa määrätyn velvollisuuden noudattamiseksi.
   5.   Jos Ukrainan toimivaltaisten viranomaisten ja yhteisön saapumistoimipaikan toimivaltaisten viranomaisten kannat tämän sopimuksen soveltamisalaan kuuluvien tuotteiden luokittelusta eroavat toisistaan, luokittelu perustetaan tilapäisesti yhteisön esittämiin tietoihin, kunnes 9 artiklan mukaisissa neuvotteluissa sovitaan kyseisten tuotteiden lopullisesta luokittelusta.
   II OSASTO
   ALKUPERÄ
   2 artikla
   1.   Voimassa olevien yhteisön asetusten mukaisesti Ukrainasta peräisin oleviin tuotteisiin, jotka viedään yhteisöön tällä sopimuksella käyttöön otettujen järjestelyjen mukaisesti, on liitettävä tämän pöytäkirjan liitteenä olevan mallin mukainen Ukrainan alkuperätodistus.
   2.   Ukrainan lainsäädännön mukaisesti valtuutetut Ukrainan toimivaltaiset viranomaiset vahvistavat alkuperätodistuksen, jos kyseisiä tuotteita voidaan pitää Ukrainan alkuperätuotteina.
   3 artikla
   Alkuperätodistus annetaan vain viejän tai viejän valtuutetun edustajan viejän vastuulla tekemästä kirjallisesta hakemuksesta. Ukrainan lainsäädännön mukaisesti valtuutetut Ukrainan toimivaltaiset viranomaiset varmistavat, että alkuperätodistus on laadittu asianmukaisesti, ja tätä varten niiden on vaadittava kaikki tarvittavat todistusasiakirjat tai suoritettava tarpeellisina pitämänsä tarkastukset.
   4 artikla
   Alkuperätodistuksessa ilmoitettujen tietojen ja tullitoimipaikalle tuotteiden tuontimuodollisuuksien suorittamista varten esitetyissä asiakirjoissa ilmoitettujen tietojen välillä todetut vähäiset ristiriitaisuudet eivät yksinään kyseenalaista todistuksessa ilmoitettuja tietoja.
   III OSASTO
   MÄÄRÄLLISTEN RAJOITUSTEN ALAISTEN TUOTTEIDENKAKSINKERTAISEN TARKKAILUN JÄRJESTELMÄ
   I JAKSO
   Vienti
   5 artikla
   1.   Toimivaltaiset Ukrainan viranomaiset myöntävät vientilisenssit kaikille tämän sopimuksen soveltamisalaan kuuluvien terästuotteiden Ukrainasta tapahtuville lähetyksille sopimuksen liitteessä II esitettyjen määrällisten rajoitusten puitteissa.
   6 artikla
   1.   Vientilisenssi on tämän pöytäkirjan liitteenä olevan mallin mukainen, ja se on voimassa vietäessä minne tahansa yhteisön tullialueella.
   2.   Jokaisessa vientilisenssissä on vahvistettava muun muassa se, että kyseisen tuotteen määrä on luettu sopimuksen liitteessä II kyseisen tuotteen osalta käyttöön otettuun määrälliseen rajoitukseen.
   7 artikla
   Yhteisön toimivaltaisille viranomaisille on ilmoitettava viipymättä jo myönnetyn vientilisenssin peruuttamisesta tai muuttamisesta.
   8 artikla
   1.   Vienti luetaan sen vuoden osalta vahvistettuihin määrällisiin rajoituksiin, jona tavaroiden lähetys on tapahtunut, vaikka vientilisenssi myönnettäisiin kyseisen lähetyksen jälkeen.
   2.   Edellä olevaa 1 kohtaa sovellettaessa tavaroiden lähetyksen katsotaan tapahtuneen päivänä, jona ne on lastattu niitä vievään kuljetusvälineeseen.
   9 artikla
   Jäljempänä olevaa 11 artiklaa sovellettaessa vientilisenssi on esitettävä viimeistään sitä vuotta seuraavan vuoden maaliskuun 31 päivänä, jona lisenssin alaiset tavarat on lähetetty.
   II JAKSO
   Tuonti
   10 artikla
   1.   Tämän sopimuksen liitteeseen I sisältyvien tuoteryhmien osalta niiden tuontilupien, jotka yhteisö on myöntänyt 15 päivänä joulukuuta 2003 tehdyn neuvoston päätöksen 2003/893/EY perusteella 1 päivästä tammikuuta 2004 tämän sopimuksen voimaantuloon asti, mukaiset määrät vähennetään liitteen II mukaisista määrällisistä rajoituksista.
   2.   Määrällisten rajoitusten alaisten tuotteiden luovutus vapaaseen liikkeeseen yhteisössä edellyttää tuontiluvan esittämistä.
   11 artikla
   1.   Yhteisön toimivaltaiset viranomaiset myöntävät edellä 10 artiklan 2 kohdassa tarkoitetun tuontiluvan 10 työpäivän kuluessa siitä päivästä, jona tuoja on esittänyt vastaavan vientilisenssin alkuperäiskappaleen.
   2.   Tuontiluvat ovat voimassa neljä kuukautta niiden myöntämispäivästä minne tahansa yhteisön tullialueella suuntautuvassa tuonnissa.
   3.   Yhteisön toimivaltaiset viranomaiset peruuttavat jo myönnetyn tuontiluvan, jos vastaava vientilisenssi on peruutettu. Jos yhteisön toimivaltaisille viranomaisille ilmoitetaan vientilisenssin mitätöimisestä tai peruuttamisesta vasta sen jälkeen, kun tuotteet on luovutettu vapaaseen liikkeeseen yhteisössä, asianomaiset määrät luetaan kuitenkin tuotteen osalta käyttöön otettuihin rajoituksiin.
   12 artikla
   Jos yhteisön toimivaltaiset viranomaiset toteavat, että Ukrainan toimivaltaisten viranomaisten myöntämien vientilisenssien mukaiset kokonaismäärät ylittävät sopimuksen liitteessä II tarkoitetuille tuotteille vahvistetut määrälliset rajoitukset, yhteisön viranomaisten on keskeytettävä tuontilupien myöntäminen kyseisten määrällisten rajoitusten alaisille tuotteille. Tässä tapauksessa yhteisön toimivaltaiset viranomaiset ilmoittavat asiasta viipymättä Ukrainan viranomaisille, ja sopimuksen 9 artiklan 2 kohdan mukaiset neuvottelut aloitetaan viipymättä.
   IV OSASTO
   VIENTILISENSSIEN JA ALKUPERÄTODISTUSTEN MUOTO JA LAATIMINEN SEKÄ YHTEISÖÖN SUUNTAUTUVAA VIENTIÄ KOSKEVAT YHTEISET MÄÄRÄYKSET
   13 artikla
   1.   Vientilisenssissä ja alkuperätodistuksessa voi olla lisäkappaleita, jotka on asianmukaisesti osoitettava sellaisiksi. Ne on laadittava englannin kielellä. Jos ne täytetään käsin, tiedot on kirjoitettava musteella painokirjaimin.
   Näiden asiakirjojen on oltava kooltaan 210 × 297 millimetriä. Paperin on oltava valkoista, liimakäsiteltyä, hiokkeetonta kirjoituspaperia, jonka paino on vähintään 25 grammaa neliömetriltä. Jos asiakirja muodostuu useammasta kappaleesta, vain ensimmäinen lehti, joka muodostaa alkuperäiskappaleen, on varustettava painetulla aaltomaisella taustakuviolla. Kyseinen kappale on merkittävä selvästi alkuperäiskappaleeksi merkinnällä ”original” ja muut kappaleet jäljennöksiksi merkinnällä ”copies”. Yhteisön toimivaltaiset viranomaiset hyväksyvät ainoastaan alkuperäiskappaleen päteväksi tässä sopimuksessa vahvistetun menettelyn mukaista yhteisöön suuntautuvaa vientiä varten.
   2.   Kussakin asiakirjassa on oltava painettu tai muulla tavoin tehty vakiomuotoinen sarjanumero, josta se voidaan tunnistaa.
   Tämä numero muodostuu seuraavista osista:

               —

               kaksi kirjainta, joilla yksilöidään viejämaa seuraavasti: UA,

               —

               kaksi kirjainta, jotka ilmaisevat tulliselvityksen suorittavaksi maaksi tarkoitetun jäsenvaltion seuraavasti:

                           BE

                           =

                           Belgia

                           CZ

                           =

                           Tšekki

                           DK

                           =

                           Tanska

                           DE

                           =

                           Saksa

                           EE

                           =

                           Viro

                           EL

                           =

                           Kreikka

                           ES

                           =

                           Espanja

                           FR

                           =

                           Ranska

                           IE

                           =

                           Irlanti

                           IT

                           =

                           Italia

                           CY

                           =

                           Kypros

                           LV

                           =

                           Latvia

                           LT

                           =

                           Liettua

                           LU

                           =

                           Luxemburg

                           HU

                           =

                           Unkari

                           MT

                           =

                           Malta

                           NL

                           =

                           Alankomaat

                           AT

                           =

                           Itävalta

                           PL

                           =

                           Puola

                           PT

                           =

                           Portugali

                           SI

                           =

                           Slovenia

                           SK

                           =

                           Slovakia

                           FI

                           =

                           Suomi

                           SE

                           =

                           Ruotsi

                           GB

                           =

                           Yhdistynyt kuningaskunta;

               —

               yksinumeroinen luku, jolla yksilöidään vuosi ja joka on asianomaisen vuosiluvun viimeinen numero, esimerkiksi ”3” vuoden 2003 osalta;

               —

               kaksinumeroinen luku 01:n ja 99:n välillä, jolla yksilöidään asiakirjan myöntävä viejämaan toimipaikka;

               —

               viisinumeroinen luku 00001:n ja 99999:n välillä, joka on osoitettu sille jäsenvaltiolle, jossa tulliselvitys aiotaan suorittaa.

         14 artikla
   Vientilisenssi ja alkuperätodistus voidaan myöntää sen jälkeen, kun niissä tarkoitetut tuotteet on lähetetty. Tällöin niissä on oltava maininta ”issued retrospectively” (myönnetty jälkikäteen).
   15 artikla
   1.   Jos vientilisenssi tai alkuperätodistus varastetaan tai se katoaa taikka tuhoutuu, viejä voi pyytää lisenssin myöntäneeltä Ukrainan toimivaltaiselta viranomaiselta tai Ukrainan laissa alkuperätodistuksia myöntämään valtuutetulta elimeltä kaksoiskappaleen, joka laaditaan tämän hallussa olevien vientiasiakirjojen perusteella. Tällä tavalla myönnetyssä todistuksessa tai lisenssin kaksoiskappaleessa on oltava merkintä ”duplicate”.
   2.   Kaksoiskappale on varustettava samalla päiväyksellä kuin alkuperäinen vientilisenssi tai alkuperätodistus.
   V OSASTO
   HALLINNOLLINEN YHTEISTYÖ
   16 artikla
   Osapuolet toimivat läheisessä yhteistyössä tämän pöytäkirjan määräysten täytäntöön panemiseksi. Tätä varten molemmat osapuolet helpottavat yhteyksien hoitamista ja mielipiteiden vaihtoa muun muassa teknisten seikkojen käsittelemiseksi.
   17 artikla
   Tämän pöytäkirjan moitteettoman soveltamisen varmistamiseksi osapuolet antavat keskinäistä apua tämän pöytäkirjan määräysten mukaisten vientilisenssien ja alkuperätodistusten tai muiden ilmoitusten aitouden ja paikkansapitävyyden tarkistamiseksi.
   18 artikla
   Ukraina toimittaa Euroopan yhteisöjen komissiolle Ukrainan sellaisten toimivaltaisten viranomaisten nimet ja osoitteet, joilla on lupa myöntää ja tarkistaa vientilisenssejä ja alkuperätodistuksia, sekä näytteet niiden käyttämistä leimoista ja allekirjoituksista. Ukraina ilmoittaa komissiolle myös näitä tietoja koskevista muutoksista.
   19 artikla
   1.   Alkuperätodistukset tai vientilisenssit tarkastetaan jälkeenpäin pistokokein tai aina silloin, kun yhteisön toimivaltaisilla viranomaisilla on perusteltu syy epäillä alkuperätodistuksen tai vientilisenssin aitoutta tai kyseisten tuotteiden tosiasiallista alkuperää koskevien tietojen paikkansapitävyyttä.
   2.   Yhteisön toimivaltaisten viranomaisten tällöin on palautettava alkuperätodistus tai vientilisenssi taikka niiden jäljennös asianomaisille Ukrainan viranomaisille ja ilmoitettava tarvittaessa ne muotoa tai sisältöä koskevat syyt, jotka oikeuttavat tutkimuksen. Jos mukana on toimitettu kauppalasku, se tai sen jäljennös on liitettävä alkuperätodistukseen tai vientilisenssiin taikka niiden jäljennökseen. Viranomaisten on myös toimitettava tiedot, joiden perusteella epäillään, että mainitussa todistuksessa tai lisenssissä annetut tiedot eivät pidä paikkaansa.
   3.   Edellä 1 kohdan määräyksiä sovelletaan myös sellaisten alkuperäilmoitusten jälkikäteen suoritettavassa tarkastuksessa, joista on määrätty tämän pöytäkirjan 2 artiklassa.
   4.   Edellä 1 ja 2 kohdan mukaisesti tehtyjen jälkikäteen suoritettujen tarkastusten tulokset on ilmoitettava yhteisön toimivaltaisille viranomaisille kolmen kuukauden kuluessa. Ilmoitetuista tiedoista on käytävä ilmi, koskeeko kiistanalainen todistus, lisenssi tai ilmoitus tosiasiallisesti vietyjä tavaroita ja voidaanko tavarat viedä yhteisöön tässä sopimuksessa vahvistettujen järjestelyjen mukaisesti. Annettaviin tietoihin on yhteisön pyynnöstä liitettävä myös jäljennökset kaikista asiaintilan ja erityisesti tavaroiden tosiasiallisen alkuperän määrittämiseen tarvittavista asiakirjoista. Jos tällaisissa tarkastuksissa ilmenee alkuperätodistusten käytön osalta järjestelmällisiä sääntöjenvastaisuuksia, yhteisö voi soveltaa kyseisten tuotteiden tuontiin tämän pöytäkirjan 2 artiklan 1 kohdan määräyksiä.
   5.   Ukrainan toimivaltaisten viranomaisten on säilytettävä alkuperätodistusten jälkikäteen suoritettavaa tarkastusta varten todistusten jäljennökset ja niihin liittyvät vientiasiakirjat vähintään yhden vuoden ajan sopimuksen voimassaolon päättymisestä.
   6.   Tässä artiklassa mainittujen pistokokeiden tekeminen ei saa estää kyseisten tuotteiden luovutusta vapaaseen liikkeeseen.
   20 artikla
   1.   Jos 19 artiklassa tarkoitetusta tarkastusmenettelystä taikka yhteisön tai Ukrainan toimivaltaisten viranomaisten käytettävissä olevista tiedoista ilmenee tai näyttää ilmenevän, että tämän sopimuksen määräyksiä kierretään tai rikotaan, osapuolet toimivat tiiviissä yhteistyössä ja asianmukaisen kiireellisesti tällaisen määräysten kiertämisen tai rikkomisen estämiseksi.
   2.   Tätä varten asianomaisten Ukrainan viranomaisten on joko omasta aloitteestaan tai yhteisön pyynnöstä suoritettava tai suoritutettava asiamukaiset tutkimukset, jotka koskevat toimia, joilla kierretään tai rikotaan taikka näytetään yhteisön mielestä kierrettävän tai rikottavan tämän pöytäkirjan määräyksiä. Ukraina ilmoittaa yhteisölle näiden tutkimusten tulokset ja muut asiaa koskevat tiedot, joiden avulla on mahdollista määrittää määräysten kiertämisen tai rikkomisen syy, ja myös tavaroiden tosiasiallinen alkuperä.
   3.   Yhteisön nimeämät virkamiehet voivat osapuolten suostumuksella olla läsnä 2 kohdassa tarkoitetuissa tutkimuksissa.
   4.   Edellä 1 kohdassa tarkoitettua yhteistyötä toteutettaessa yhteisön ja Ukrainan toimivaltaiset viranomaiset vaihtavat tietoja, joita jompikumpi osapuoli pitää hyödyllisinä tämän sopimuksen määräysten kiertämisen tai rikkomisen estämiseksi. Tämä tietojen vaihto voi koskea Ukrainan ja kolmansien maiden välistä, tämän sopimuksen soveltamisalaan kuuluvien tuotteiden kaltaisten tuotteiden kauppaa koskevia tietoja erityisesti, jos yhteisöllä on perustellut syyt katsoa, että kyseiset tuotteet saatetaan kuljettaa Ukrainan alueen yli ennen niiden tuontia yhteisöön. Nämä tiedot voivat sisältää yhteisön pyynnöstä kaikkien asiaa koskevien asiakirjojen jäljennökset, jos ne ovat käytettävissä.
   5.   Jos on riittävä näyttö siitä, että tämän pöytäkirjan määräyksiä on kierretty tai rikottu, Ukrainan ja yhteisön toimivaltaiset viranomaiset voivat sopia toteuttavansa toimenpiteet, jotka ovat välttämättömiä tällaisen määräysten kiertämisen tai rikkomisen toistumisen estämiseksi.


title: 2005/528/EY: Neuvoston päätös, tehty 2 päivänä kesäkuuta 2005, Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimukseen liitettävän, entisen Jugoslavian tasavallan Makedonian yhteisön ohjelmiin osallistumisen yleisperiaatteista tehtyä Euroopan yhteisön ja entisen Jugoslavian tasavallan Makedonian puitesopimusta koskevan pöytäkirjan tekemisestä

text:
               22.7.2005

               FI

               Euroopan unionin virallinen lehti

               L 192/86

      NEUVOSTON PÄÄTÖS,

   tehty 2 päivänä kesäkuuta 2005,
   Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimukseen liitettävän, entisen Jugoslavian tasavallan Makedonian yhteisön ohjelmiin osallistumisen yleisperiaatteista tehtyä Euroopan yhteisön ja entisen Jugoslavian tasavallan Makedonian puitesopimusta koskevan pöytäkirjan tekemisestä
   (2005/528/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 13, 71, 80, 95, 127, 137, 149, 150, 151, 152, 153, 157, 166, 175, 280 ja 308 artiklan yhdessä 300 artiklan 2 kohdan ensimmäisen alakohdan toisen virkkeen, 300 artiklan 3 kohdan toisen alakohdan ja 300 artiklan 4 kohdan kanssa,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon (1),
   sekä katsoo seuraavaa:

               (1)(2)(3)(4)(5)(6)(7)(8)(9)

               Thessalonikissa kesäkuussa 2003 kokoontunut Eurooppa-neuvosto hyväksyi toimintasuunnitelman ”Länsi-Balkania koskeva Thessalonikin toimintasuunnitelma: kohti yhdentyvää Eurooppaa”, jonka mukaan vakautus- ja assosiaatioprosessiin osallistuvat maat voivat osallistua yhteisön ohjelmiin ehdokasmaille vahvistettujen periaatteiden mukaisesti.Komissio suositteli tiedonannossaan ”Länsi-Balkanin maiden yhteisön ohjelmiin ja virastojen toimintaan osallistumiseen liittyvät valmistelut”, että Albanian, Bosnia ja Hertsegovinan, Kroatian, entisen Jugoslavian tasavallan Makedonian ja Serbia ja Montenegron kanssa tehtäisiin puitesopimukset yhteisön ohjelmiin osallistumisen yleisperiaatteista.Komissio on neuvotellut neuvoston 29 päivänä huhtikuuta 2004 antamien neuvotteluohjeiden mukaisesti yhteisön puolesta entisen Jugoslavian tasavallan Makedonian kanssa Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimukseen liitettävän pöytäkirjan entisen Jugoslavian tasavallan Makedonian yhteisön ohjelmiin osallistumisen yleisperiaatteita koskevasta puitesopimuksesta.Sopimus allekirjoitettiin yhteisön puolesta Brysselissä 22 päivänä marraskuuta 2004 sillä edellytyksellä, että se tehdään lopullisesti myöhemmin.Tiettyjen sopimukseen liittyvien ohjelmien osalta yhteisön perustamissopimuksessa ei määrätä muista kuin 308 artiklan mukaisista valtuuksista.Komission on määritettävä yhteisön puolesta entisen Jugoslavian tasavallan Makedonian yhteisön ohjelmiin osallistumista koskevat yksityiskohtaiset säännöt ja ehdot, muun muassa maksettava rahoitusosuus. Tässä komissiota avustaa neuvoston tehtävään nimittämä erityiskomitea.Entinen Jugoslavian tasavalta Makedonia voi hakea taloudellista tukea yhteisön ohjelmiin osallistumista varten Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetun neuvoston asetuksen (EY) N:o 2666/2000 (2) tai muun mahdollisesti myöhemmin annettavan vastaavan asetuksen, jossa säädetään entiselle Jugoslavian tasavallalle Makedonialle annettavasta avusta, nojalla.Sopimuksen soveltamista olisi tarkasteltava säännöllisesti.Pöytäkirja on erottamaton osa Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimusta, joka tuli voimaan 1 päivänä huhtikuuta 2004.

               (10)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian vakautus- ja assosiaatiosopimukseen liitettävä Euroopan yhteisön ja entisen Jugoslavian tasavallan Makedonian välinen entisen Jugoslavian tasavallan Makedonian yhteisön ohjelmiin osallistumisen yleisperiaatteita koskevasta puitesopimuksesta tehty pöytäkirja.
   Sopimuksen teksti on tämän päätöksen liitteenä (3).
   2 artikla
   1.   Komissio valtuutetaan määrittämään yhteisön puolesta entisen Jugoslavian tasavallan Makedonian osallistumista kuhunkin ohjelmaan koskevat yksityiskohtaiset säännöt ja ehdot, muun muassa maksettava rahoitusosuus. Komissiota avustaa tässä tehtävässä neuvoston nimittämä erityiskomitea.
   2.   Entisen Jugoslavian tasavallan Makedonian pyytäessä ulkoista apua sovelletaan asetuksessa (EY) N:o 2666/2000 ja mahdollisesti myöhemmin annettavissa vastaavissa asetuksissa, joissa säädetään entiselle Jugoslavian tasavallalle Makedonialle annettavasta yhteisön ulkoisesta avusta, vahvistettuja menettelyjä.
   3 artikla
   Komissio tarkastelee sopimuksen täytäntöönpanoa ja antaa siitä kertomuksen neuvostolle viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi. Kertomukseen voidaan tarvittaessa liittää aiheellisia ehdotuksia.
   4 artikla
   Neuvoston puheenjohtaja tekee yhteisön puolesta sopimuksen 10 artiklassa tarkoitetut ilmoitukset.

      Tehty Luxemburgissa 2 päivänä kesäkuuta 2005.

            Neuvoston puolesta

            Puheenjohtaja

         L. FRIEDEN

      (1)  Puoltava lausunto annettu 10. toukokuuta 2005 (ei vielä julkaistu virallisessa lehdessä).

      (2)  EYVL L 306, 7.12.2000, s. 1, asetus sellaisena kuin se on muutettuna asetuksella (EY) N:o 2415/2001 (EYVL L 327, 12.12.2001, s. 3).

      (3)  Ks. tämän virallisen lehden s. 23.


title: Poliittisten ja turvallisuusasioiden komitean päätös (YUTP) 2016/1637, annettu 6 päivänä syyskuuta 2016, YK:n asevientikiellon täytäntöönpanon aavalla merellä Libyan rannikon edustalla edistämisen aloittamisesta keskisen Välimeren eteläosassa toteutettavan Euroopan unionin sotilasoperaation (EUNAVFOR MED SOPHIA -operaatio) toimesta (EUNAVFOR MED/4/2016)

text:
               10.9.2016

               FI

               Euroopan unionin virallinen lehti

               L 243/14

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/1637,
   annettu 6 päivänä syyskuuta 2016,
   YK:n asevientikiellon täytäntöönpanon aavalla merellä Libyan rannikon edustalla edistämisen aloittamisesta keskisen Välimeren eteläosassa toteutettavan Euroopan unionin sotilasoperaation (EUNAVFOR MED SOPHIA -operaatio) toimesta (EUNAVFOR MED/4/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) 18 päivänä toukokuuta 2015 annetun neuvoston päätöksen (YUTP) 2015/778 (1) ja erityisesti sen 2 b artiklan ja 6 artiklan 1 kohdan,
   sekä katsoo seuraavaa:

               (1)

               Neuvoston päätöksellä (YUTP) 2016/993 (2) muutettiin päätöstä (YUTP) 2015/778 ja lisättiin siihen 2 b artikla, jolla EUNAVFOR MED SOPHIA -operaatiolle annettiin tukitehtävä edistää tietojenvaihtoa ja YK:n asevientikiellon täytäntöönpanoa aavalla merellä Libyan rannikon edustalla.

               (2)

               Päätöksen (YUTP) 2015/778 2 b artiklan 2 kohdan mukaan, kun poliittisten ja turvallisuusasioiden komitea toteaa, että asiaankuuluvat edellytykset täyttyvät, EUNAVFOR MED SOPHIA -operaatio aloittaa sovitulla operaatioalueella YK:n asevientikiellon täytäntöönpanon edistämisen aavalla merellä Libyan rannikon edustalla tekemällä tarkastuksia aluksiin, jotka ovat menossa Libyaan tai tulossa sieltä, jos on perusteltuja syitä uskoa, että ne kuljettavat aseita tai niihin liittyviä tarvikkeita suoraan tai välillisesti Libyaan tai Libyasta rikkoen Libyaa koskevaa aseidenvientikieltoa; lisäksi operaatio toteuttaa asiaankuuluvat toimet tällaisten tavaroiden takavarikoimiseksi ja tuhoamiseksi tarvittaessa ohjaamalla kyseiset alukset ja niiden miehistön näitä toimia varten sopivaan satamaan satamavaltion suostumuksella ja asianomaisten YK:n turvallisuusneuvoston päätöslauselmien, muun muassa YK:n turvallisuusneuvoston päätöslauselman 2292 (2016) mukaisesti.

               (3)

               EU:n operaation komentaja on toimittanut poliittisten ja turvallisuusasioiden komitealle takeet siitä, että tarvittavat edellytykset tämän tukitehtävän aloittamiseksi täyttyvät.

               (4)

               EUNAVFOR MED SOPHIA -operaatiolle olisi näin ollen annettava lupa aloittaa sovitulla operaatioalueella YK:n asevientikiellon täytäntöönpanon edistäminen aavalla merellä Libyan rannikon edustalla päätöksen (YUTP) 2015/778 2 b artiklan mukaisesti.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   EUNAVFOR MED SOPHIA -operaatio aloittaa sovitulla operaatioalueellaan YK:n asevientikiellon täytäntöönpanon edistämisen aavalla merellä Libyan rannikon edustalla päätöksen (YUTP) 2015/778 2 b artiklan mukaisesti.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 6 päivänä syyskuuta 2016.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 122, 19.5.2015, s. 31.

      (2)  Neuvoston päätös (YUTP) 2016/993, annettu 20 päivänä kesäkuuta 2016, keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) annetun päätöksen (YUTP) 2015/778 muuttamisesta (EUVL L 162, 21.6.2016, s. 18).


title: 2012/577/EU: Euroopan parlamentin päätös, 10. toukokuuta 2012 , Euroopan tasa-arvoinstituutin varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/205

         EUROOPAN PARLAMENTIN PÄÄTÖS,
   10. toukokuuta 2012,
   Euroopan tasa-arvoinstituutin varainhoitovuoden 2010 tilien päättämisestä
   (2012/577/EU)
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2010 sekä instituutin vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan tasa-arvoinstituutin perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (3) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A7-0132/2012),

               1.

               hyväksyy Euroopan tasa-arvoinstituutin varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 173.

      (2)  EYVL L 248, 16.9.2002, s. 1.

      (3)  EUVL L 403, 30.12.2006, s. 9.

      (4)  EYVL L 357, 31.12.2002, s. 72.


title: Neuvoston päätös, tehty 26 päivänä marraskuuta 2007 , Euroopan työturvallisuus- ja työterveysviraston johtokunnan italialaisen varsinaisen jäsenen sekä latvialaisen varajäsenen ja luxemburgilaisen varajäsenen nimeämisestä

text:
               1.12.2007

               FI

               Euroopan unionin virallinen lehti

               C 289/5

      NEUVOSTON PÄÄTÖS,

   tehty 26 päivänä marraskuuta 2007,
   Euroopan työturvallisuus- ja työterveysviraston johtokunnan italialaisen varsinaisen jäsenen sekä latvialaisen varajäsenen ja luxemburgilaisen varajäsenen nimeämisestä
   (2007/C 289/06)
   EUROOPAN UNIONIN NEUVOSTO, joka
   ottaa huomioon Euroopan työturvallisuus- ja työterveysviraston perustamisesta 18 päivänä heinäkuuta 1994 annetun neuvoston asetuksen (EY) N:o 2062/94 (1) ja erityisesti sen 8 artiklan,
   ottaa huomioon ehdokasluettelon, jonka työturvallisuus- ja työterveysviraston neuvoa-antavan komitean puheenjohtaja esitti neuvostolle kyseisen komitean jäsenten työnantaja- ja työntekijäjärjestöjä edustavien ryhmien ehdotuksina,
   sekä katsoo, että:

               (1)

               Neuvosto nimesi 8 päivänä marraskuuta 2007 tekemällään päätöksellä (2) Euroopan työturvallisuus- ja työterveysviraston johtokunnan varsinaiset jäsenet ja varajäsenet 8 päivänä marraskuuta 2008 alkavaksi ja 7 päivänä marraskuuta 2010 päättyväksi toimikaudeksi italialaisia, luxemburgilaisia ja latvialaisia jäseniä lukuun ottamatta.

               (2)

               On nimettävä italialainen varsinainen jäsen sekä latvialainen varajäsen ja luxemburgilainen varajäsen työnantajien edustajien ryhmässä avoinna oleville paikoille,

         ON PÄÄTTÄNYT SEURAAVAA:
   1 artikla
   Nimetään Euroopan työturvallisuus- ja työterveysviraston johtokunnan varsinaiseksi jäseneksi ja varajäseniksi 7 päivänä marraskuuta 2010 päättyväksi toimikaudeksi:
   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Italia

               Luigi CASANO

               —

               Latvia

               —

               Aleksandrs GRIGORJEVS

               Luxemburg

               —

               Robert KANZ

         2 artikla
   Tämä päätös julkaistaan tiedoksi Euroopan unionin virallisessa lehdessä.

      Tehty Brysselissä 26 päivänä marraskuuta 2007.

            Neuvoston puolesta

            Puheenjohtaja

         J. SILVA

      (1)  EYVL L 216, 20.8.1994, s. 1, asetus sellaisena kuin se on viimeksi muutettuna asetuksella (EY) N:o 1112/2005 (EUVL L 184, 24.6.2005, s. 5).

      (2)  Ei vielä julkaistu virallisessa lehdessä.


title: 2007/5/EY,Euratom: Neuvoston päätös, tehty 1 päivänä tammikuuta 2007 , neuvoston puheenjohtajuuden määräytymisjärjestyksestä

text:
               4.1.2007

               FI

               Euroopan unionin virallinen lehti

               L 1/11

      NEUVOSTON PÄÄTÖS,
   tehty 1 päivänä tammikuuta 2007,
   neuvoston puheenjohtajuuden määräytymisjärjestyksestä
   (2007/5/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 203 artiklan toisen kohdan,
   ottaa huomioon Euroopan atomienergiayhteisön perustamissopimuksen ja erityisesti sen 116 artiklan toisen kohdan,
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 41 artiklan 1 kohdan,
   sekä katsoo seuraavaa:

               (1)

               Päätöksellä 2005/902/EY, Euratom (1) neuvosto on vahvistanut neuvoston puheenjohtajuuden järjestyksen 1 päivänä tammikuuta 2006 Euroopan unioniin kuuluneiden jäsenvaltioiden osalta.

               (2)

               Euroopan unioniin liittyi 1 päivänä tammikuuta 2007 kaksi uutta jäsenvaltiota.

               (3)

               Neuvoston puheenjohtajuuden järjestys on siis vahvistettava ottaen huomioon nämä uudet jäsenvaltiot, ja on tehtävä uusi päätös, joka korvaa päätöksen 2005/902/EY, Euratom,

         ON PÄÄTTÄNYT SEURAAVAA:
   1 artikla
   1.   Järjestys, jossa jäsenvaltiot hoitavat neuvoston puheenjohtajuutta 1 päivästä tammikuuta 2007 alkaen, vahvistetaan liitteessä.
   2.   Neuvosto voi yksimielisesti päättää asianomaisten jäsenvaltioiden ehdotuksesta, että jäsenvaltio hoitaa puheenjohtajuuden muuna kuin liitteessä vahvistetun järjestyksen mukaisena ajanjaksona.
   2 artikla
   Tämä päätös tulee voimaan 1 päivänä tammikuuta 2007.
   Kumotaan päätös 2005/902/EY, Euratom.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 1 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 328, 12.12.2005, s. 60.

      LIITE

                  Saksa

                  tammi–kesäkuu

                  2007

                  Portugali

                  heinä–joulukuu

                  2007

                  Slovenia

                  tammi–kesäkuu

                  2008

                  Ranska

                  heinä–joulukuu

                  2008

                  Tšekki

                  tammi–kesäkuu

                  2009

                  Ruotsi

                  heinä–joulukuu

                  2009

                  Espanja

                  tammi–kesäkuu

                  2010

                  Belgia

                  heinä–joulukuu

                  2010

                  Unkari

                  tammi–kesäkuu

                  2011

                  Puola

                  heinä–joulukuu

                  2011

                  Tanska

                  tammi–kesäkuu

                  2012

                  Kypros

                  heinä–joulukuu

                  2012

                  Irlanti

                  tammi–kesäkuu

                  2013

                  Liettua

                  heinä–joulukuu

                  2013

                  Kreikka

                  tammi–kesäkuu

                  2014

                  Italia

                  heinä–joulukuu

                  2014

                  Latvia

                  tammi–kesäkuu

                  2015

                  Luxemburg

                  heinä–joulukuu

                  2015

                  Alankomaat

                  tammi–kesäkuu

                  2016

                  Slovakia

                  heinä–joulukuu

                  2016

                  Malta

                  tammi–kesäkuu

                  2017

                  Yhdistynyt kuningaskunta

                  heinä–joulukuu

                  2017

                  Viro

                  tammi–kesäkuu

                  2018

                  Bulgaria

                  heinä–joulukuu

                  2018

                  Itävalta

                  tammi–kesäkuu

                  2019

                  Romania

                  heinä–joulukuu

                  2019

                  Suomi

                  tammi–kesäkuu

                  2020


Avis juridique important

|

31997D0642

97/642/EY, Euratom: Neuvoston päätös, tehty 22 päivänä syyskuuta 1997, talous- ja sosiaalikomitean jäsenen nimeämisestä

Virallinen lehti nro L 272 , 04/10/1997 s. 0048 - 0048

NEUVOSTON PÄÄTÖS,tehty 22 päivänä syyskuuta 1997,talous- ja sosiaalikomitean jäsenen nimeämisestä (97/642/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 194 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon jäsenten nimeämisestä talous- ja sosiaalikomiteaan 20 päivänä syyskuuta 1998 päättyväksi kaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1),sekä katsoo, ettäedellä mainitun komitean jäsenen paikka on vapautunut José Luis Mayayo Bellon kuoleman johdosta, josta ilmoitettiin neuvostolle 28 päivänä tammikuuta 1997,ottaa huomioon Espanjan hallituksen esittämät ehdokkaat,ja saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Pedro Barato Triguero nimetään talous- ja sosiaalikomitean jäseneksi José Luis Mayayo Bellon tilalle tämän jäljellä olevaksi toimikaudeksi eli 20 päivään syyskuuta 1998.Tehty Brysselissä 22 päivänä syyskuuta 1997.Neuvoston puolestaF. BODENPuheenjohtaja(1) EYVL L 257, 5.10.1994, s. 20


title: 2009/419/EY,Euratom: Neuvoston päätös, tehty 25 päivänä toukokuuta 2009 , Euroopan talous- ja sosiaalikomitean belgialaisen jäsenen nimeämisestä

text:
               30.5.2009

               FI

               Euroopan unionin virallinen lehti

               L 135/28

      NEUVOSTON PÄÄTÖS,
   tehty 25 päivänä toukokuuta 2009,
   Euroopan talous- ja sosiaalikomitean belgialaisen jäsenen nimeämisestä
   (2009/419/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon päätöksen 2006/651/EY, Euratom (1),
   ottaa huomioon Belgian hallituksen ehdotuksen,
   ottaa huomioon komission lausunnon,
   sekä katsoo, että Euroopan talous- ja sosiaalikomitean jäsenen paikka on vapautunut Christine FAESin erottua,
   ON PÄÄTTÄNYT SEURAAVAA:
   1 artikla
   Nimetään Ronny LANNOO, Adviseur-generaal UNIZO, Euroopan talous- ja sosiaalikomitean jäseneksi jäljellä olevaksi toimikaudeksi eli 20. päivään syyskuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 25 päivänä toukokuuta 2009.

            Neuvoston puolesta

            Puheenjohtaja

         J. ŠEBESTA

      (1)  EUVL L 269, 28.9.2006, s. 13.


title: Neuvoston päätös, annettu 12 päivänä joulukuuta 2014 , neuvoston kannan vahvistamisesta esitykseen Euroopan unionin lisätalousarvioksi nro 5 varainhoitovuodeksi 2014

text:
               20.12.2014

               FI

               Euroopan unionin virallinen lehti

               C 461/17

         NEUVOSTON PÄÄTÖS,
   annettu 12 päivänä joulukuuta 2014,
   neuvoston kannan vahvistamisesta esitykseen Euroopan unionin lisätalousarvioksi nro 5 varainhoitovuodeksi 2014
   (2014/C 461/09)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               unionin talousarvio varainhoitovuodeksi 2014 hyväksyttiin lopullisesti 20 päivänä marraskuuta 2013 (2),

               —

               komissio antoi 8 päivänä syyskuuta 2014 ehdotuksen, joka sisälsi lisätalousarvioesityksen nro 5 varainhoitovuoden 2014 yleiseen talousarvioon,

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 5 varainhoitovuodeksi 2014 vahvistettiin 12 päivänä joulukuuta 2014.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/

      Tehty Brysselissä 12 päivänä joulukuuta 2014.

            Neuvoston puolesta

            Puheenjohtaja

         S. GIANNINI

      (1)  EUVL L 298, 26.10.2012, s. 1.

      (2)  EUVL L 51, 20.2.2014, s. 1, sekä oikaisut EUVL L 111, 15.4.2014, s. 96, EUVL L 124, 25.4.2014, s. 30 ja EUVL L 322, 7.11.2014, s. 1.


title: 2012/2/EU: Neuvoston päätös, annettu 19 päivänä joulukuuta 2011 , alueiden komitean tanskalaisen jäsenen nimeämisestä

text:
               5.1.2012

               FI

               Euroopan unionin virallinen lehti

               L 2/6

         NEUVOSTON PÄÄTÖS,
   annettu 19 päivänä joulukuuta 2011,
   alueiden komitean tanskalaisen jäsenen nimeämisestä
   (2012/2/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Tanskan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi. Neuvoston päätöksellä 2010/303/EU (3) Jan BOYE nimettiin 25 päivänä toukokuuta 2010 alueiden komitean jäseneksi 25 päivään tammikuuta 2015 saakka Jens Jørgen NYGAARDin erottua,

               (2)

               Jäsenen paikka on vapautunut Jan BOYEn kuoleman johdosta.

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Søren Pape POULSEN, borgmester, Viborg Kommune.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 19 päivänä joulukuuta 2011.

            Neuvoston puolesta

            Puheenjohtaja

         M. KOROLEC

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  EYVL L 129, 28.5.2010, s. 69.


title: 2004/816/EY, Euratom: Neuvoston päätös, tehty 19 päivänä marraskuuta 2004, talous- ja sosiaalikomitean latvialaisen jäsenen nimeämisestä

text:
               2.12.2004

               FI

               Euroopan unionin virallinen lehti

               L 357/32

      NEUVOSTON PÄÄTÖS,
   tehty 19 päivänä marraskuuta 2004,
   talous- ja sosiaalikomitean latvialaisen jäsenen nimeämisestä
   (2004/816/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen (1),

         ottaa huomioon Latvian hallituksen esittämän ehdokkaan,
   sekä saatuaan Euroopan unionin komission lausunnon,
   ON PÄÄTTÄNYT SEURAAVAA:
   Ainoa artikla
   Nimetään Vitalijs GAVRILOVS talous- ja sosiaalikomitean jäseneksi Ieva JAUNZEMEn tilalle tämän jäljellä olevaksi toimikaudeksi eli 20 päivään syyskuuta 2006.

      Tehty Brysselissä 19 päivänä marraskuuta 2004.

            Neuvoston puolesta

            Puheenjohtaja

         J. P. H. DONNER

      (1)  EYVL L 253, 21.9.2002, s. 9.